title: Odluka Vijeća (EU) 2015/1340 od 13. srpnja 2015. o sklapanju, u ime Europske unije, Sporazuma između Europske unije i njezinih članica, s jedne strane, i Islanda, s druge strane, o sudjelovanju Islanda u zajedničkom ispunjavanju obveza Europske unije, njezinih država članica i Islanda u drugom obvezujućem razdoblju Kyotskog protokola uz Okvirnu konvenciju Ujedinjenih naroda o promjeni klime

text:
               4.8.2015

               HR

               Službeni list Europske unije

               L 207/15

         ODLUKA VIJEĆA (EU) 2015/1340
   od 13. srpnja 2015.
   o sklapanju, u ime Europske unije, Sporazuma između Europske unije i njezinih članica, s jedne strane, i Islanda, s druge strane, o sudjelovanju Islanda u zajedničkom ispunjavanju obveza Europske unije, njezinih država članica i Islanda u drugom obvezujućem razdoblju Kyotskog protokola uz Okvirnu konvenciju Ujedinjenih naroda o promjeni klime
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 192. stavak 1., u vezi s člankom 218. stavkom 6. točkom (a),
   uzimajući u obzir prijedlog Europske komisije,
   uzimajući u obzir suglasnost Europskog parlamenta (1),
   budući da:

               (1)

               Kyotski protokol uz Okvirnu konvenciju Ujedinjenih naroda o promjeni klime („Kyotski protokol”) stupio je na snagu 16. veljače 2005. i sadržava pravno obvezujuće obveze smanjenja emisija u prvom obvezujućem razdoblju, od 2008. do 2012., za stranke navedene u Dodatku B. Unija je odobrila Kyotski protokol Odlukom Vijeća 2002/358/EZ (2). Unija i njezine države članice ratificirale su Kyotski protokol te su se sporazumjele da će zajednički ispuniti svoje obveze u prvom obvezujućem razdoblju. Island je ratificirao Kyotski protokol 23. svibnja 2002.

               (2)

               Vijeće je na sastanku 15. prosinca 2009. pozdravilo zahtjev Islanda da svoje obveze iz drugog obvezujućeg razdoblja ispunjava zajednički s Unijom i njezinim državama članicama te je pozvalo Komisiju da dostavi preporuku za otvaranje potrebnih pregovora o sporazumu s Islandom u skladu s načelima i kriterijima utvrđenima u klimatskom i energetskom paketu Unije.

               (3)

               Na Konferenciji o klimi u Dohi u prosincu 2012. sve stranke Kyotskog protokola dogovorile su Izmjenu iz Dohe kojom se utvrđuje drugo obvezujuće razdoblje Kyotskog protokola koje počinje 1. siječnja 2013. i završava 31. prosinca 2020. Izmjenom iz Dohe mijenja se Dodatak B Kyotskom protokolu, utvrđuju se daljnje pravno obvezujuće obveze ublažavanja za stranke navedene u tom dodatku u drugom obvezujućem razdoblju te se mijenjaju i dodatno utvrđuju odredbe o provedbi obveza stranaka tijekom drugog obvezujućeg razdoblja.

               (4)

               Ciljevi za Uniju, njezine države članice i Island navedeni su u Izmjeni iz Dohe uz bilješku u kojoj je pojašnjeno da se ti ciljevi temelje na shvaćanju da će biti ispunjeni zajednički, u skladu s člankom 4. Kyotskog protokola. Unija, njezine države članice i Island objavili su poslije usvajanja Izmjene iz Dohe 8. prosinca 2012. i zajedničku izjavu u kojoj izražavaju svoju namjeru da zajednički ispune svoje obveze u drugom obvezujućem razdoblju. Izjava je dogovorena na ad hoc sastanku ministara EU-a u Dohi, a Vijeće ju je potvrdilo 17. prosinca 2012.

               (5)

               U toj su izjavi Unija, njezine države članice i Island izjavili, u skladu s člankom 4. stavkom 1. Kyotskog protokola kojim se dopušta strankama da zajednički ispunjavaju svoje obveze iz članka 3. Kyotskog protokola, da će se članak 3. stavak 7.b Kyotskog protokola primjenjivati na zajedničku dodijeljenu kvotu na temelju sporazuma o zajedničkom ispunjavanju obveza Unije, njezinih država članica, Hrvatske i Islanda te da se neće primjenjivati pojedinačno na države članice, Hrvatsku ili Island.

               (6)

               Člankom 4. stavkom 1. Kyotskog protokola od stranaka koje se sporazume da će zajednički ispunjavati svoje obveze iz članka 3. Kyotskog protokola zahtijeva se da u tom sporazumu utvrde odgovarajuću razinu emisija dodijeljenu svakoj od stranaka tog sporazuma. Člankom 4. stavkom 2. Kyotskog protokola od stranaka sporazuma o zajedničkom ispunjavanju obveza zahtijeva se da obavijeste tajništvo Kyotskog protokola o uvjetima tog sporazuma na dan polaganja svojih isprava o ratifikaciji ili odobrenju.

               (7)

               Uvjeti sporazuma o zajedničkom ispunjavanju obveza Unije, njezinih država članica i Islanda u okviru članka 3. Kyotskog protokola utvrđeni su u Prilogu Odluci Vijeća (EU) 2015/1339 (3). Ti su uvjeti utvrđeni i u Prilogu 2. Sporazumu između Europske unije i njezinih država članica, s jedne strane, i Islanda, s druge strane, o sudjelovanju Islanda u zajedničkom ispunjavanju obveza Europske unije, njezinih država članica i Islanda u drugom obvezujućem razdoblju Kyotskog protokola uz Okvirnu konvenciju Ujedinjenih naroda o promjeni klime (dalje u tekstu „Sporazum”).

               (8)

               Kako bi se osiguralo da obveze Islanda u okviru zajedničkog ispunjavanja obveza budu utvrđene i primijenjene na nediskriminirajući način te istovjetno za Island i države članice, razina emisija za Island utvrđena je na način koji je u skladu s količinskom obvezom smanjenja emisija iz trećeg stupca Dodatka B Kyotskom protokolu, kako je izmijenjen Izmjenom iz Dohe, i sa zakonodavstvom Unije, uključujući klimatski i energetski paket iz 2009., te s načelima i kriterijima na kojima se temelje ciljevi iz tog zakonodavstva.

               (9)

               Sporazum je potpisan 1. travnja 2015. u skladu s Odlukom Vijeća (EU) 2015/146 (4).

               (10)

               Kako bi Izmjena iz Dohe brzo stupila na snagu, prije konferencije Ujedinjenih naroda o klimi u Parizu krajem 2015., na kojoj se treba donijeti novi pravno obvezujući instrument za razdoblje nakon 2020., te kako bi se naglasila predanost Unije, njezinih država članica i Islanda pravodobnom pružanju pravne snage drugog obvezujućeg razdoblja, Unija, države članice i Island trebali bi nastojati ratificirati kako Izmjenu iz Dohe tako i Sporazum najkasnije u trećem tromjesečju 2015.

               (11)

               Sporazum bi trebalo odobriti u ime Unije,

         DONIJELO JE OVU ODLUKU:
   Članak 1.
   Sporazum između Europske unije i njezinih država članica, s jedne strane, i Islanda, s druge strane, o sudjelovanju Islanda u zajedničkom ispunjavanju obveza Europske unije, njezinih država članica i Islanda u drugom obvezujućem razdoblju Kyotskog protokola uz Okvirnu konvenciju Ujedinjenih naroda o promjeni klime (dalje u tekstu „Sporazum”) odobrava se u ime Unije.
   Tekst Sporazuma priložen je ovoj Odluci.
   Članak 2.
   Predsjednik Vijeća određuje jednu ili više osoba ovlaštenih za polaganje, u ime Unije, isprave o ratifikaciji predviđene u članku 10. Sporazuma kod glavnog tajnika Vijeća Europske unije, kako bi se izrazila suglasnost Unije da bude obvezana tim Sporazumom.
   Članak 3.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 13. srpnja 2015.

            Za Vijeće

            Predsjednik

         F. ETGEN

      (1)  Suglasnost od 10. lipnja 2015. (još nije objavljeno u SL).

      (2)  Odluka Vijeća 2002/358/EZ od 25. travnja 2002. o odobravanju, u ime Europske zajednice, Kyotskog protokola uz Okvirnu konvenciju Ujedinjenih naroda o promjeni klime i zajedničkom ispunjavanju obveza koje iz njega proizlaze (SL L 130, 15.5.2002., str. 1.).

      (3)  Odluka Vijeća (EU) 2015/1339 od 13. srpnja 2015. o sklapanju, u ime Europske unije, Izmjene iz Dohe Kyotskog protokola uz Okvirnu konvenciju Ujedinjenih naroda o promjeni klime i zajedničkom ispunjavanju obveza koje iz toga proizlaze (vidjeti stranicu 1. ovog Službenog lista).

      (4)  Odluka Vijeća (EU) 2015/146 od 26. siječnja 2015. o potpisivanju, u ime Europske unije, Sporazuma između Europske unije i njezinih država članica, s jedne strane, i Islanda, s druge strane, o sudjelovanju Islanda u zajedničkom ispunjavanju obveza Europske unije, njezinih država članica i Islanda u drugom obvezujućem razdoblju Kyotskog protokola uz Okvirnu konvenciju Ujedinjenih naroda o promjeni klime (SL L 26, 31.1.2015., str. 1.).


title: Odluka Vijeća (ZVSP) 2016/1755 od 30. rujna 2016. o izmjeni Odluke (ZVSP) 2015/1333 o mjerama ograničavanja s obzirom na stanje u Libiji

text:
               1.10.2016

               HR

               Službeni list Europske unije

               L 268/85

         ODLUKA VIJEĆA (ZVSP) 2016/1755
   od 30. rujna 2016.
   o izmjeni Odluke (ZVSP) 2015/1333 o mjerama ograničavanja s obzirom na stanje u Libiji
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   uzimajući u obzir prijedlog visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 31. srpnja 2015. donijelo Odluku (ZVSP) 2015/1333 (1).

               (2)

               Vijeće je 31. ožujka 2016. donijelo Odluku (ZVSP) 2016/478 (2) kojom se tri osobe na razdoblje od šest mjeseci dodaju na popis osoba koje podliježu mjerama ograničavanja kako je naveden u prilozima II. i IV. Odluci (ZVSP) 2015/1333.

               (3)

               S obzirom na ozbiljnost stanja Vijeće je odlučilo da bi se mjere ograničavanja trebale nastaviti primjenjivati tijekom daljnjeg razdoblja od šest mjeseci te da bi trebalo izmijeniti razloge koji se odnose na tri osobe.

               (4)

               Odluku (ZVSP) 2015/1333 trebalo bi stoga na odgovarajući način izmijeniti,

         DONIJELO JE OVU ODLUKU:
   Članak 1.
   Odluka (ZVSP) 2015/1333 mijenja se kako slijedi:

               1.

               U članku 17., stavci 3. i 4. zamjenjuju se sljedećim:
               „3.   Mjere iz članka 8. stavka 2. primjenjuju se u pogledu unosa pod brojevima 16., 17. i 18. iz Priloga II. do 2. travnja 2017.
               4.   Mjere iz članka 9. stavka 2. primjenjuju se u pogledu unosa pod brojevima 21., 22. i 23. iz Priloga IV. do 2. travnja 2017.”.

               2.

               Prilozi II. i IV. Odluci (ZVSP) 2015/1333 mijenjaju se kako je navedeno u Prilogu ovoj Odluci.

         Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 30. rujna 2016.

            Za Vijeće

            Predsjednik

         M. LAJČÁK

      (1)  Odluka Vijeća (ZVSP) 2015/1333 od 31. srpnja 2015. o mjerama ograničavanja s obzirom na stanje u Libiji i stavljanju izvan snage Odluke 2011/137/ZVSP (SL L 206, 1.8.2015., str. 34.).

      (2)  Odluka Vijeća (ZVSP) 2016/478 od 31. ožujka 2016. o izmjeni Odluke (ZVSP) 2015/1333 o mjerama ograničavanja s obzirom na stanje u Libiji (SL L 85, 1.4.2016., str. 48.).

      PRILOG
      Unosi koji se odnose na dolje navedene osobe, kako su navedeni u prilozima II. i IV. Odluci (ZVSP) 2015/1333, zamjenjuju se sljedećim unosima:

                        „PRILOG II.

                           POPIS OSOBA I SUBJEKATA IZ ČLANKA 8. STAVKA 2.

                        A.   Osobe

                                    Ime

                                    Identifikacijski podaci

                                    Razlozi

                                    Datum uvrštenja na popis

                                    16.

                                    SALEH ISSA GWAIDER, Agila

                                    Datum rođenja: 1. lipnja 1942.
                                    Mjesto rođenja; Elgubba, Libija.
                                    Putovnica: D001001 (Libija), izdana 22. siječnja 2015.

                                    Agila Saleh predsjednik je libijskog Zastupničkog doma od 5. kolovoza 2014.
                                    Saleh je 17. prosinca 2015. izrazio svoje protivljenje libijskom političkom dogovoru potpisanom 17. prosinca 2015.
                                    Kao predsjednik Vijeća zastupnika Saleh je ometao i potkopavao libijsku političku tranziciju, među ostalim višekratnim odbijanjem sazivanja glasovanja o vladi nacionalnog jedinstva (‚GNA’).
                                    Saleh je 23. kolovoza 2016. uputio pismo glavnom tajniku Ujedinjenih naroda u kojem kritizira potporu Ujedinjenih naroda GNA-u koju je opisao kao nametanje ‚skupine pojedinaca libijskom narodu […] što predstavlja kršenje Ustava i Povelje Ujedinjenih naroda’. Kritizirao je donošenje Rezolucije Vijeća sigurnosti Ujedinjenih naroda 2259(2015) kojom se podupire sporazum iz Skhirata te je zaprijetio izvođenjem Ujedinjenih naroda, koje smatra odgovornima za ‚bezuvjetnu i neopravdanu’ potporu nepotpunom Predsjedničkom vijeću, kao i glavnog tajnika UN-a, pred Međunarodni kazneni sud zbog kršenja Povelje UN-a, libijskog Ustava i suvereniteta Libije. Tim se izjavama podriva potpora za posredovanje UN-a i UN-ova misija za potporu u Libiji (UNSMIL), kako je izraženo u svim relevantnim rezolucijama Vijeća sigurnosti UN-a, posebice u Rezoluciji 2259(2015).
                                    Saleh je 6. rujna 2016. došao u službeni posjet Nigeru s Abdullahom al-Thanijem, ‚premijerom’ nepriznate vlade iz Tobruka, iako se Rezolucijom 2259(2015) poziva na prestanak pružanja potpore paralelnim institucijama koje tvrde da predstavljaju legitimnu vlast, ali nisu stranke Sporazuma te prekid službenog kontakta s njima.

                                    1.4.2016.

                                    17.

                                    GHWELL, Khalifa
                                    Alternativna imena AL GHWEIL, Khalifa
                                    AL-GHAWAIL, Khalifa

                                    Datum rođenja: 1. siječnja 1956.
                                    Mjesto rođenja: Misurata, Libija
                                    Državljanstvo: Libija
                                    Putovnica: A005465 (Libija), izdana 12. travnja 2015., istječe 11. travnja 2017.

                                    Khalifa Ghwell bio je takozvani ‚premijer i ministar obrane’ međunarodno nepriznatog Općeg narodnog kongresa (‚GNC’) (alternativni naziv ‚vlada nacionalnog spasa’) te je u tom svojstvu odgovoran za njegove aktivnosti.
                                    Khalifa Ghwell 7. srpnja 2015. obznanio je svoju potporu Frontu za odlučnost (Alsomood), novoj vojnoj snazi sastavljenoj od sedam brigada s ciljem sprečavanja formiranja vlade jedinstva u Tripoliju, prisustvovanjem, zajedno s ‚predsjednikom’ GNC-a Nurijem Abuom Sahmainom, svečanosti potpisivanja povodom osnivanja navedene vojne snage.
                                    Kao ‚premijer’ GNC-a Ghwell je imao središnju ulogu u ometanju uspostave GNA-a koji je uspostavljen libijskim političkim dogovorom.
                                    U svojstvu ‚premijera i ministra obrane’ GNC-a u Tripoliju Ghwell je 15. siječnja 2016. naredio uhićenje svih članova novog sigurnosnog tima koji je imenovao mandatar za premijera vlade nacionalnog jedinstva, koji dođu u Tripoli.
                                    Naredio je 31. kolovoza 2016.‚premijeru’ i ‚ministru obrane’‚vlade nacionalnog spasa’ da se vrate na posao nakon što je Zastupnički dom odbacio GNA.

                                    1.4.2016.

                                    18.

                                    ABU SAHMAIN, Nuri
                                    Alternativna imena BOSAMIN, Nori
                                    BO SAMIN, Nuri

                                    Datum rođenja: 16.5.1956.
                                    Zouara/Zuwara, Libija

                                    Nuri Abu Sahmain bio je takozvani ‚predsjednik’ međunarodno nepriznatog Općeg narodnog kongresa (‚GNC’) (alternativni naziv ‚vlada nacionalnog spasa’) te je kao takav odgovoran za njegove aktivnosti.
                                    Kao predsjednik GNC-a Nuri Abu Sahmain imao je središnju ulogu u ometanju libijskog političkog dogovora i uspostave vlade nacionalnog jedinstva (‚GNA’) te u protivljenju navedenom dogovoru i navedenoj uspostavi vlade.
                                    Sahmain je 15. prosinca 2015. pozvao na odgodu libijskog političkog dogovora za koji je planirano da se postigne na sastanku 17. prosinca.
                                    Sahmain je 16. prosinca 2015. dao izjavu prema kojoj GNC nijednom svojem članu nije odobrio da sudjeluje na sastanku ili potpiše libijski politički dogovor.
                                    Sahmain je 1. siječnja 2016. odbacio libijski politički dogovor u razgovorima s posebnim predstavnikom Ujedinjenih naroda.

                                    1.4.2016.”

                        „PRILOG IV.

                           POPIS OSOBA I SUBJEKATA IZ ČLANKA 9. STAVKA 2.

                        A.   Osobe

                                    Ime

                                    Identifikacijski podaci

                                    Razlozi

                                    Datum uvrštenja na popis

                                    21.

                                    SALEH ISSA GWAIDER, Agila

                                    Datum rođenja: 1. lipnja 1942.
                                    mjesto rođenja; Elgubba, Libija.
                                    Putovnica: D001001 (Libija), izdana 22. siječnja 2015.

                                    Agila Saleh bio je predsjednik libijskog Zastupničkog doma od 5. kolovoza 2014.
                                    Saleh je 17. prosinca 2015. izrazio svoje protivljenje libijskom političkom dogovoru potpisanom 17. prosinca 2015.
                                    Kao predsjednik Vijeća zastupnika Saleh je ometao i potkopavao libijsku političku tranziciju, među ostalim nekoliko puta odbivši sazvati glasovanje o vladi nacionalnog jedinstva (‚GNA’).
                                    Saleh je 23. kolovoza 2016. uputio pismo glavnom tajniku Ujedinjenih naroda u kojem kritizira potporu Ujedinjenih naroda GNA-i koju je opisao kao nametanje ‚skupine pojedinaca libijskom narodu […] što predstavlja kršenje Ustava i Povelje Ujedinjenih naroda’. Kritizirao je usvajanje Rezolucije Vijeća sigurnosti Ujedinjenih naroda 2259(2015) kojom se podupire sporazum iz Skhirata te je zaprijetio izvođenjem Ujedinjenih naroda, koje smatra odgovornima za ‚bezuvjetnu i neopravdanu’ potporu nepotpunom Predsjedničkom vijeću, kao i glavnog tajnika UN-a, pred Međunarodni kazneni sud zbog kršenja Povelje UN-a, libijskog Ustava i suvereniteta Libije. Tim se izjavama podriva potpora za posredovanje UN i UN-ove misije za potporu u Libiji (UNSMIL), kako je izraženo u svim relevantnim rezolucijama Vijeća, posebice u Rezoluciji 2259(2015).
                                    Saleh je 6. rujna 2016. došao u službeni posjet Nigeru s Abdullahom al-Thanijem, ‚premijerom’ nepriznate vlade iz Tobruka, iako se Rezolucijom 2259(2015) poziva na prestanak pružanja potpore paralelnim institucijama koje tvrde da predstavljaju legitimnu vlast, ali nisu stranke Sporazuma te službeni kontakti s njima.

                                    1.4.2016.

                                    22.

                                    GHWELL, Khalifa
                                    Alternativna imena AL GHWEIL, Khalifa
                                    AL-GHAWAIL, Khalifa

                                    Datum rođenja: 1. siječnja 1956.
                                    Mjesto rođenja: Misurata, Libija
                                    Državljanstvo: Libija
                                    Putovnica: A005465 (Libija), izdana 12. travnja 2015., istječe 11. travnja 2017.

                                    Khalifa Ghwell bio je takozvani ‚premijer i ministar obrane’ međunarodno nepriznatog Općeg narodnog kongresa (‚GNC’) (alternativni naziv ‚vlada nacionalnog spasa’) te je kao takav odgovoran za njegove aktivnosti.
                                    Khalifa Ghwell 7. srpnja 2015. obznanio je svoju potporu Frontu za odlučnost (Alsomood), novoj vojnoj snazi sastavljenoj od sedam brigada, s ciljem sprečavanja formiranja vlade jedinstva u Tripoliju, prisustvovanjem, zajedno s ‚predsjednikom’ GNC-a Nurijem Abuom Sahmainom, svečanosti potpisivanja povodom osnivanja navedene vojne snage.
                                    Kao ‚premijer’ GNC-a Ghwell je imao središnju ulogu u ometanju uspostave GNA-a koji je uspostavljen libijskim političkim dogovorom.
                                    U svojstvu ‚premijera i ministra obrane’ GNC-a u Tripoliju Ghwell je 15. siječnja 2016. naredio uhićenje svih članova novog sigurnosnog tima koji je imenovao mandatar za premijera vlade nacionalnog jedinstva, koji dođu u Tripoli.
                                    Naredio je 31. kolovoza 2016.‚premijeru’ i ‚ministru obrane’‚vlade nacionalnog spasa’ da se vrate na posao nakon što je Zastupnički dom odbacio GNA.

                                    1.4.2016.

                                    23.

                                    ABU SAHMAIN, Nuri
                                    Alternativna imena BOSAMIN, Nori
                                    BO SAMIN, Nuri

                                    Datum rođenja: 16.5.1956.
                                    Zouara/Zuwara, Libija

                                    Nuri Abu Sahmain bio je takozvani ‚predsjednik’ međunarodno nepriznatog Općeg narodnog kongresa (‚GNC’) (alternativni naziv ‚vlada nacionalnog spasa’) te je kao takav odgovoran za njegove aktivnosti.
                                    Kao predsjednik GNC-a Nuri Abu Sahmain imao je središnju ulogu u ometanju libijskog političkog dogovora i uspostave vlade nacionalnog jedinstva (‚GNA’) te u protivljenju navedenom dogovoru i navedenoj uspostavi vlade.
                                    Sahmain je 15. prosinca 2015. pozvao na odgodu libijskog političkog dogovora za koji je planirano da se postigne na sastanku 17. prosinca.
                                    Sahmain je 16. prosinca 2015. dao izjavu prema kojoj GNC nijednom svojem članu nije odobrio da sudjeluje na sastanku ili potpiše libijski politički dogovor.
                                    Sahmain je 1. siječnja 2016. odbacio libijski politički dogovor u razgovorima s posebnim predstavnikom Ujedinjenih naroda.

                                    1.4.2016.”


title: Odluka Europskog parlamenta (EU) 2016/1542 od 28. travnja 2016. o zaključenju poslovnih knjiga Europske agencije za pomorsku sigurnost za financijsku godinu 2014.

text:
               14.9.2016

               HR

               Službeni list Europske unije

               L 246/300

         ODLUKA EUROPSKOG PARLAMENTA (EU) 2016/1542
   od 28. travnja 2016.
   o zaključenju poslovnih knjiga Europske agencije za pomorsku sigurnost za financijsku godinu 2014.
   EUROPSKI PARLAMENT,

               —

               uzimajući u obzir završne godišnje financijske izvještaje Europske agencije za pomorsku sigurnost za financijsku godinu 2014.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Europske agencije za pomorsku sigurnost za financijsku godinu 2014., s odgovorom Agencije (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2014., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 12. veljače 2016. o razrješnici koju Agencija treba dobiti za izvršenje proračuna za financijsku godinu 2014. (05584/2016 – C8-0072/2016),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Uredbu (EZ) br. 1406/2002 Europskog parlamenta i Vijeća od 27. lipnja 2002. o osnivanju Europske agencije za pomorsku sigurnost (4), a posebno njezin članak 19.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (5),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

               —

               uzimajući u obzir članak 94. Poslovnika i Prilog V. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za promet i turizam (A8-0102/2016),

               1.

               utvrđuje da završni godišnji financijski izvještaji izvještaje Europske agencije za pomorsku sigurnost odgovaraju obliku u kojemu su sadržani u prilogu izvješću Revizorskog suda;

               2.

               odobrava zaključenje poslovnih knjiga izvještaje Europske agencije za pomorsku sigurnost za financijsku godinu 2014.;

               3.

               nalaže svojem predsjedniku da ovu Odluku proslijedi direktoru izvještaje Europske agencije za pomorsku sigurnost, Vijeću, Komisiji i Revizorskom sudu te da je da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 409, 9.12.2015., str. 216.

      (2)  Vidjeti bilješku 1.

      (3)  SL L 298, 26.10.2012., str. 1.

      (4)  SL L 208, 5.8.2002., str. 1.

      (5)  SL L 357, 31.12.2002., str. 72.

      (6)  SL L 328, 7.12.2013., str. 42.


title: Odluka vijeća (EU) 2015/1892 od 18. veljače 2014. o odobrenju sklapanja, od strane Europske komisije, u ime Europske zajednice za atomsku energiju, Protokola uz Sporazum o stabilizaciji i pridruživanju između Europskih zajednica i njihovih država članica, s jedne strane, i bivše jugoslavenske republike Makedonije, s druge strane, kako bi se uzelo u obzir pristupanje Republike Hrvatske Europskoj uniji

text:
               23.10.2015

               HR

               Službeni list Europske unije

               L 279/3

         ODLUKA VIJEĆA (EU) 2015/1892
   od 18. veljače 2014.
   o odobrenju sklapanja, od strane Europske komisije, u ime Europske zajednice za atomsku energiju, Protokola uz Sporazum o stabilizaciji i pridruživanju između Europskih zajednica i njihovih država članica, s jedne strane, i bivše jugoslavenske republike Makedonije, s druge strane, kako bi se uzelo u obzir pristupanje Republike Hrvatske Europskoj uniji
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice za atomsku energiju, a posebno njegov članak 101. stavak 2.,
   uzimajući u obzir preporuku Europske komisije,
   budući da:

               (1)

               Vijeće je 24. rujna 2012. ovlastilo Komisiju da započne pregovore s bivšom jugoslavenskom republikom Makedonijom radi sklapanja Protokola uz Sporazum o stabilizaciji i pridruživanju između Europskih zajednica i njihovih država članica, s jedne strane, i bivše jugoslavenske republike Makedonije, s druge strane, kako bi se uzelo u obzir pristupanje Republike Hrvatske Europskoj uniji ("Protokol").

               (2)

               Ti su pregovori uspješno dovršeni i Protokol je odobren od strane Vlade bivše jugoslavenske republike Makedonije, putem razmjene pisama dana 25. listopada 2013.

               (3)

               Sklapanje Protokola od strane Komisije trebalo bi odobriti u odnosu na pitanja koja su u nadležnosti Europske zajednice za atomsku energiju.

               (4)

               Potpisivanje i sklapanje Protokola podliježu odvojenom postupku u odnosu na pitanja koja su u nadležnosti Unije i njezinih država članica,

         DONIJELO JE OVU ODLUKU:
   Članak 1.
   Ovime se u ime Europske zajednice za atomsku energiju odobrava sklapanje od strane Europske komisije Protokola uz Sporazum o stabilizaciji i pridruživanju između Europskih zajednica i njihovih država članica, s jedne strane, i bivše jugoslavenske republike Makedonije, s druge strane, kako bi se uzelo u obzir pristupanje Republike Hrvatske Europskoj Uniji.
   Tekst Protokola priložen je Odluci Vijeća o njegovu potpisivanju.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 18. veljače 2014.

            Za Vijeće

            Predsjednik

         I. STOURNARAS


title: Odluka Političkog i sigurnosnog odbora (ZVSP) 2016/940 od 9. lipnja 2016. o imenovanju zapovjednika snaga EU-a za vojnu operaciju Europske unije radi doprinošenja odvraćanju od, sprečavanju i suzbijanju djela piratstva i oružane pljačke uz obalu Somalije (Atalanta) i stavljanju izvan snage Odluke (ZVSP) 2016/395 (ATALANTA/3/2016)

text:
               14.6.2016

               HR

               Službeni list Europske unije

               L 155/27

         ODLUKA POLITIČKOG I SIGURNOSNOG ODBORA (ZVSP) 2016/940
   od 9. lipnja 2016.
   o imenovanju zapovjednika snaga EU-a za vojnu operaciju Europske unije radi doprinošenja odvraćanju od, sprečavanju i suzbijanju djela piratstva i oružane pljačke uz obalu Somalije (Atalanta) i stavljanju izvan snage Odluke (ZVSP) 2016/395 (ATALANTA/3/2016)
   POLITIČKI I SIGURNOSNI ODBOR,
   uzimajući u obzir Ugovor o Europskoj uniji, a posebno njegov članak 38.,
   uzimajući u obzir Zajedničku akciju Vijeća 2008/851/ZVSP od 10. studenoga 2008. o vojnoj operaciji Europske unije radi doprinošenja odvraćanju od, sprečavanju i suzbijanju djela piratstva i oružane pljačke uz obalu Somalije (1), a posebno njezin članak 6.,
   budući da:

               (1)

               Vijeće je na temelju članka 6. stavka 1. Zajedničke akcije 2008/851/ZVSP ovlastilo Politički i sigurnosni odbor (PSO) za donošenje odgovarajućih odluka o imenovanju zapovjednika snaga EU-a za vojnu operaciju Europske unije radi doprinošenja odvraćanju od, sprečavanju i suzbijanju djela piratstva i oružane pljačke uz obalu Somalije („zapovjednik snaga EU-a”).

               (2)

               PSO je 15. ožujka 2016. donio Odluku (ZVSP) 2016/395 (2) o imenovanju kontraadmirala (LH) Jana C. KAACKA zapovjednikom snaga EU-a.

               (3)

               Zapovjednik operacije EU-a preporučio je imenovanje komodora Renéa LUYCKXA novim zapovjednikom snaga EU-a na mjesto kontraadmirala (LH) Jana C. KAACKA od 6. kolovoza 2016.

               (4)

               Vojni odbor EU-a podržao je tu preporuku 18. svibnja 2016.

               (5)

               Odluku (ZVSP) 2016/395 trebalo bi stoga staviti izvan snage.

               (6)

               U skladu s člankom 5. Protokola br. 22 o stajalištu Danske koji je priložen Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i djelovanja Unije koji imaju implikacije u području obrane,

         DONIO JE OVU ODLUKU:
   Članak 1.
   Komodor René LUYCKX imenuje se zapovjednikom snaga EU-a za vojnu operaciju Europske unije radi doprinošenja odvraćanju od, sprečavanju i suzbijanju djela piratstva i oružane pljačke uz obalu Somalije (Atalanta) od 6. kolovoza 2016.
   Članak 2.
   Odluka (ZVSP) 2016/395 stavlja se izvan snage.
   Članak 3.
   Ova Odluka stupa na snagu 6. kolovoza 2016.

      Sastavljeno u Bruxellesu 9. lipnja 2016.

            Za Politički i sigurnosni odbor

            Predsjednik

         W. STEVENS

      (1)  SL L 301, 12.11.2008., str. 33.

      (2)  Odluka Političkog i sigurnosnog odbora (ZVSP) 2016/395 od 15. ožujka 2016. o imenovanju zapovjednika snaga EU-a za vojnu operaciju Europske unije radi doprinošenja odvraćanju od, sprečavanju i suzbijanju djela piratstva i oružane pljačke uz obalu Somalije (Atalanta) i stavljanju izvan snage Odluke (ZVSP) 2015/1823 (ATALANTA/1/2016) (SL L 73, 18.3.2016., str. 97.).


title: 2014/651/EU: Odluka Vijeća od 8. rujna 2014. o imenovanju francuskog člana Europskog gospodarskog i socijalnog odbora

text:
               9.9.2014

               HR

               Službeni list Europske unije

               L 268/9

         ODLUKA VIJEĆA
   od 8. rujna 2014.
   o imenovanju francuskog člana Europskog gospodarskog i socijalnog odbora

      (2014/651/EU)

   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 302.,
   uzimajući u obzir prijedlog francuske vlade,
   uzimajući u obzir mišljenje Europske komisije,
   budući da:

               (1)

               Vijeće je 13. rujna 2010. donijelo Odluku 2010/570/EU, Euratom o imenovanju članova Europskoga gospodarskog i socijalnog odbora za razdoblje od 21. rujna 2010. do 20. rujna 2015. (1).

               (2)

               Mjesto člana Europskog gospodarskog i socijalnog odbora postalo je slobodno istekom mandata g. Juliena VALENTINA,

         DONIJELO JE OVU ODLUKU:
   Članak 1.
   G. Julien MARRE imenuje se članom Europskog gospodarskog i socijalnog odbora do kraja tekućeg mandata koji istječe 20. rujna 2015.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 8. rujna 2014.

            Za Vijeće

            Predsjednik

         S. GOZI

      (1)  SL L 251, 25.9.2010., str. 8.


title: Odluka Vijeća (ZVSP) 2016/280 od 25. veljače 2016. o izmjeni Odluke 2012/642/ZVSP o mjerama ograničavanja protiv Bjelarusa

text:
               27.2.2016

               HR

               Službeni list Europske unije

               L 52/30

         ODLUKA VIJEĆA (ZVSP) 2016/280
   od 25. veljače 2016.
   o izmjeni Odluke 2012/642/ZVSP o mjerama ograničavanja protiv Bjelarusa
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 15. listopada 2012. donijelo Odluku 2012/642/ZVSP (1).

               (2)

               Na temelju preispitivanja Odluke 2012/642/ZVSP mjere ograničavanja protiv Bjelarusa trebalo bi produljiti do 28. veljače 2017.

               (3)

               Trebalo bi nastaviti primjenjivati mjere zabrane putovanja i zamrzavanja imovine u odnosu na četiri osobe navedene u Prilogu I. Odluci 2012/642/ZVSP.

               (4)

               Odluku 2012/642/ZVSP trebalo bi stoga na odgovarajući način izmijeniti,

         DONIJELO JE OVU ODLUKU:
   Članak 1.
   Odluka 2012/642/ZVSP mijenja se kako slijedi:

               1.

               U cijeloj Odluci izraz „Prilog I.” zamjenjuje se izrazom „Prilog”.

               2.

               U članku 6., stavak 1. zamjenjuje se sljedećim:
               „1.   Vijeće, djelujući na temelju prijedloga države članice ili Visokog predstavnika Unije za vanjske poslove i sigurnosnu politiku te ovisno o razvoju političkih događaja u Bjelarusu, donosi izmjene popisa sadržanog u Prilogu.”

               3.

               Članak 8. zamjenjuje se sljedećim:
               „Članak 8.
               1.   Ova Odluka primjenjuje se do 28. veljače 2017.
               2.   Ova Odluka stalno se preispituje te se produljuje ili mijenja, prema potrebi, ako Vijeće smatra da njezini ciljevi nisu ispunjeni.”

               4.

               Prilog I. zamjenjuje se tekstom iz Priloga ovoj Odluci;

               5.

               Prilog II. briše se.

         Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 25. veljače 2016.

            Za Vijeće

            Predsjednik

         K.H.D.M. DIJKHOFF

      (1)  Odluka Vijeća 2012/642/ZVSP od 15. listopada 2012. o mjerama ograničavanja protiv Bjelarusa (SL L 285, 17.10.2012., str. 1.).

      PRILOG

            „PRILOG
            Osobe iz članka 3. stavka 1. i članka 4. stavka 1.

                        Imena
                        Transkripcija bjelaruskog načina pisanja
                        Transkripcija ruskog načina pisanja

                        Imena
                        (bjelaruski način pisanja)

                        Imena
                        (ruski način pisanja)

                        Identifikacijski podaci

                        Razlozi za uvrštenje na popis

                        1.

                        Navumau, Uladzimir Uladzimiravich
                        Naumov, Vladimir Vladimirovich

                        НАВУМАЎ, Уладзiмiр Уладзiмiравiч

                        НАУМОВ, Владимир Владимирович

                        Datum rođenja: 7.2.1956.,
                        mjesto rođenja: Smolensk (Rusija)

                        Nije pokrenuo istragu slučaja neriješenih nestanaka Jurija Zakarenka, Viktora Gončara, Anatolija Krasovskog i Dmitrija Zavadskog u Bjelarusu u razdoblju 1999. – 2000. Bivši ministar unutarnjih poslova i bivši voditelj predsjedničke sigurnosne službe. Kao ministar unutarnjih poslova bio je odgovoran za represiju mirnih prosvjeda do odlaska u mirovinu 6. travnja 2009. zbog zdravstvenih razloga. Predsjednička administracija dodijelila mu je rezidenciju u okrugu Drozdi u Minsku, koji je rezerviran za nomenklaturu. U listopadu 2014. predsjednik Lukašenko odlikovao ga je Redom za zasluge III. stupnja.

                        2.

                        Paulichenka, Dzmitry Valerievich
                        Pavlichenko, Dmitri Valerievich (Pavlichenko, Dmitriy Valeriyevich)

                        ПАЎЛIЧЭНКА, Дзмiтрый Валер'евiч

                        ПАВЛИЧЕНКО, Дмитрий Валериевич

                        Datum rođenja: 1966.
                        Mjesto rođenja: Vitebsk

                                    Adresa: Белорусская ассоциация ветеранов спецподразделений войск МВД ‚Честь’

                                    220028, Минск Маяковского, 111

                        Ključna osoba u neriješenim nestancima Jurija Zakarenka, Viktora Gončara, Anatolija Krasovskog i Dmitrija Zavadskog u Bjelarusu u razdoblju 1999. – 2000. Bivši voditelj Skupine za specijalne intervencije u Ministarstvu unutarnjih poslova (SOBR).
                        Poduzetnik, voditelj udruženja ‚Čast’, udruženja Ministarstva unutarnjih poslova koje okuplja veterane iz specijalnih snaga Ministarstva unutarnjih poslova.

                        3.

                        Sheiman, Viktar Uladzimiravich (Sheyman, Viktar Uladzimiravich)
                        Sheiman, Viktor Vladimirovich (Sheyman, Viktor Vladimirovich)

                        ШЭЙМАН, Biктap Уладзiмiравiч

                        ШЕЙМАН, Виктор Владимирович

                        Datum rođenja: 26.5.1958.,
                        Mjesto rođenja: regija Hrodna
                        Adresa:

                                    Управлениe

                                    Делами Президентаул.

                                    К.Маркса, 38

                                    220016, г. Минск

                        Voditelj Odjela za upravljanje predsjedničke administracije. Odgovoran za neriješene nestanke Jurija Zakarenka, Viktora Gončara, Anatolija Krasovskog i Dmitrija Zavadskog u Bjelarusu u razdoblju 1999. – 2000. Bivši tajnik Vijeća sigurnosti. Sada je posebni pomoćnik/pobočnik predsjednika.

                        4.

                        Sivakau, Iury Leanidavich (Sivakau, Yury Leanidavich)
                        Sivakov, Iury (Yurij, Yuri) Leonidovich

                        СIВАКАЎ, Юрый Леанiдавiч

                        СИВАКОВ, Юрий Леонидович

                        Datum rođenja: 5.8.1946.,
                        Mjesto rođenja: Onory, regija Sahalin
                        Adresa:

                                    Белорусская ассоциация ветеранов спецподразделений войск МВД ‚Честь’

                                    220028, Минск Маяковского, 111

                        Organizirao je neriješene nestanke Jurija Zakarenka, Viktora Gončara, Anatolija Krasovskog i Dmitrija Zavadskog u Bjelarusu u razdoblju 1999. – 2000. Bivši ministar turizma i sporta, bivši ministar unutarnjih poslova i bivši zamjenik voditelja predsjedničke administracije.”


title: Odluka Komisije оd 3. studenoga 2015. o utvrđivanju stajališta koje treba zauzeti u ime Europske zajednice za atomsku energiju u Vijeću za stabilizaciju i pridruživanje osnovanom Sporazumom o stabilizaciji i pridruživanju između Europskih zajednica i njihovih država članica, s jedne strane, i Bosne i Hercegovine, s druge strane, u vezi s Odlukom Vijeća za stabilizaciju i pridruživanje o donošenju vlastitog poslovnika

text:
               19.11.2015

               HR

               Službeni list Europske unije

               C 385/3

         ODLUKA KOMISIJE
   оd 3. studenoga 2015.
   o utvrđivanju stajališta koje treba zauzeti u ime Europske zajednice za atomsku energiju u Vijeću za stabilizaciju i pridruživanje osnovanom Sporazumom o stabilizaciji i pridruživanju između Europskih zajednica i njihovih država članica, s jedne strane, i Bosne i Hercegovine, s druge strane, u vezi s Odlukom Vijeća za stabilizaciju i pridruživanje o donošenju vlastitog poslovnika
   (2015/C 385/03)
   EUROPSKA KOMISIJA,
   uzimajući u obzir Ugovor o osnivanju Europske zajednice za atomsku energiju, a posebno njegov članak 101. stavak 3.,
   budući da:

               (1)

               Člankom 115. Sporazuma o stabilizaciji i pridruživanju između Europskih zajednica i njihovih država članica, s jedne strane, i Bosne i Hercegovine, s druge strane (dalje u tekstu „Sporazum”), osniva se Vijeće za stabilizaciju i pridruživanje.

               (2)

               Člankom 116. Sporazuma predviđa se da Vijeće za stabilizaciju i pridruživanje treba donijeti vlastiti poslovnik.

               (3)

               Člankom 118. Sporazuma predviđa se da Vijeću za stabilizaciju i pridruživanje treba pomagati Odbor za stabilizaciju i pridruživanje (dalje u tekstu „Odbor”).

               (4)

               Člankom 118. Sporazuma predviđa se i da Vijeće za stabilizaciju i pridruživanje svojim poslovnikom treba utvrditi dužnosti Odbora te da Vijeće za stabilizaciju i pridruživanje može na Odbor prenijeti bilo koje od svojih ovlasti.

               (5)

               Člankom 120. Sporazuma predviđa se da Vijeće za stabilizaciju i pridruživanje može odlučiti osnovati druge posebne odbore ili posebna tijela koja mu mogu pomagati u izvršavanju dužnosti. Osim toga, predviđa se da Vijeće za stabilizaciju i pridruživanje u svojem poslovniku treba odrediti sastav i dužnosti takvih odbora i tijela te način na koji oni trebaju funkcionirati,

         ODLUČILA JE:
   Jedini članak
   Stajalište koje treba donijeti u ime Europske zajednice za atomsku energiju u Vijeću za stabilizaciju i pridruživanje osnovanom člankom 115. Sporazuma u vezi s Odlukom Vijeća za stabilizaciju i pridruživanje o donošenju vlastitog poslovnika temelji se na nacrtu odluke Vijeća za stabilizaciju i pridruživanje priloženom Odluci Vijeća (EU) 2015/1900 od 5. listopada 2015. o utvrđivanju stajališta koje treba zauzeti u ime Europske unije u Vijeću za stabilizaciju i pridruživanje osnovanom Sporazumom o stabilizaciji i pridruživanju između Europskih zajednica i njihovih država članica, s jedne strane, i Bosne i Hercegovine, s druge strane, u vezi s Odlukom Vijeća za stabilizaciju i pridruživanje o donošenju vlastitog poslovnika (1), koja je priložena ovoj Odluci.
   Manje izmjene nacrta odluke mogu se prihvatiti bez daljnje odluke Komisije.

      Sastavljeno u Bruxellesu 3. studenoga 2015.

            Za Komisiju

         Johannes HAHN

            Član Komisije

      (1)  SL L 277, 22.10.2015., str. 17.

      ODLUKA br. 1 VIJEĆA ZA STABILIZACIJU I PRIDRUŽIVANJE EU-A I BOSNE I HERCEGOVINE
      od [datum]
      o donošenju vlastitog poslovnika
      VIJEĆE ZA STABILIZACIJU I PRIDRUŽIVANJE,
      uzimajući u obzir Sporazum o stabilizaciji i pridruživanju između Europskih zajednica i njihovih država članica, s jedne strane, i Bosne i Hercegovine, s druge strane („Sporazum”), a posebno njegove članke 115., 116., 118. i 120.,
      budući da je Sporazum stupio na snagu 1. lipnja 2015.,
      DONIJELO JE OVU ODLUKU:
      Članak 1.
      Predsjedanje
      Stranke naizmjence predsjedaju Vijećem za stabilizaciju i pridruživanje na razdoblje od 12 mjeseci. Prvo razdoblje započinje na dan prvog sastanka Vijeća za stabilizaciju i pridruživanje, a završava 31. prosinca iste godine.
      Članak 2.
      Sastanci
      Vijeće za stabilizaciju i pridruživanje sastaje se na ministarskoj razini jednom godišnje. Izvanredne sjednice Vijeća za stabilizaciju i pridruživanje mogu se održati na zahtjev bilo koje stranke, ako stranke tako dogovore. Osim ako stranke dogovore drugačije, svaka sjednica Vijeća za stabilizaciju i pridruživanje održava se na uobičajenom mjestu za sastanke Vijeća Europske unije na datum koji su dogovorile dvije stranke. Sastanke Vijeća za stabilizaciju i pridruživanje zajednički sazivaju tajnici Vijeća za stabilizaciju i pridruživanje u dogovoru s predsjedateljem.
      Članak 3.
      Zamjenici članova
      Ako su članovi Vijeća za stabilizaciju i pridruživanje spriječeni sudjelovati na sastanku, mogu ih mijenjati njihovi zamjenici. Ako član želi biti zastupan na takav način, o imenu svog zastupnika mora obavijestiti predsjedatelja prije sastanka na kojem će na takav način biti zastupan. Zastupnik člana Vijeća za stabilizaciju i pridruživanje koristi se svim pravima tog člana.
      Članak 4.
      Delegacije
      Članove Vijeća za stabilizaciju i pridruživanje mogu pratiti dužnosnici. Prije svakog sastanka, predsjedatelja se izvješćuje o predviđenom sastavu delegacije svake stranke. Predstavnik Europske investicijske banke prisustvuje sastancima Vijeća za stabilizaciju i pridruživanje kao promatrač kada se na dnevnom redu nalaze pitanja koja se tiču te banke. Vijeće za stabilizaciju i pridruživanje može pozvati nečlanove da sudjeluju na njegovim sastancima kako bi mu pružili informacije o određenim pitanjima.
      Članak 5.
      Tajništvo
      Dužnosnik Glavnog tajništva Vijeća Europske unije i dužnosnik Misije Bosne i Hercegovine pri Europskoj uniji djeluju zajednički kao tajnici Vijeća za stabilizaciju i pridruživanje.
      Članak 6.
      Korespondencija
      Korespondencija naslovljena na Vijeće za stabilizaciju i pridruživanje šalje se predsjedatelju Vijeća za stabilizaciju i pridruživanje na adresu Glavnog tajništva Vijeća Europske unije.
      Dvoje tajnika osigurava prosljeđivanje korespondencije predsjedatelju Vijeća za stabilizaciju i pridruživanje i, prema potrebi, ostalim članovima Vijeća za stabilizaciju i pridruživanje. Korespondencija koja se tako prosljeđuje šalje se Glavnom tajništvu Komisije, Europskoj službi za vanjsko djelovanje, stalnim predstavništvima država članica i Misiji Bosne i Hercegovine pri Europskoj uniji.
      Dvoje tajnika šalju priopćenja predsjedatelja Vijeća za stabilizaciju i pridruživanje adresatima i prosljeđuju ih, prema potrebi, ostalim članovima Vijeća za stabilizaciju i pridruživanje kako je navedeno u drugom stavku.
      Članak 7.
      Promidžba
      Ako nije drugačije odlučeno, sastanci Vijeća za stabilizaciju i pridruživanje nisu javni.
      Članak 8.
      Dnevni red sastanaka
      1.   Predsjedatelj sastavlja okvirni dnevni red za svaki sastanak. Njega tajnici Vijeća za stabilizaciju i pridruživanje prosljeđuju adresatima iz članka 6. najkasnije 15 dana prije početka sastanka. Okvirni dnevni red sadržava točke u vezi s kojima je predsjedatelj zaprimio zahtjev za uključivanje u dnevni red najkasnije 21 dan prije početka sastanka, iako se točke uključuju u okvirni dnevni red samo ako je popratna dokumentacija proslijeđena tajnicima najkasnije na dan kada se šalje dnevni red. Vijeće za stabilizaciju i pridruživanje donosi dnevni red na početku svakog sastanka. U dnevni red moguće je uključiti točku koja se ne nalazi na okvirnom dnevnom redu ako su se obje stranke o tome sporazumjele.
      2.   U dogovoru s dvjema strankama predsjedatelj može skratiti rok utvrđen u stavku 1. kako bi u obzir uzeo zahtjeve određenog slučaja.
      Članak 9.
      Zapisnik
      Nacrt zapisnika sa svakog sastanka sastavlja dvoje tajnika. Kao opće pravilo, u zapisnicima se za svaku točku dnevnog reda navode:

                  —

                  dokumentacija koja je predana Vijeću za stabilizaciju i pridruživanje,

                  —

                  izjave čije je uključivanje u zapisnik zahtijevao član Vijeća za stabilizaciju i pridruživanje,

                  —

                  donesene odluke i dane preporuke, dogovorene izjave i usvojeni zaključci.

            Nacrt zapisnika predaje se Vijeću za stabilizaciju i pridruživanje na odobrenje. Nakon što se zapisnik odobri, potpisuju ga predsjedatelj i dvojica tajnika. Zapisnik se pohranjuje u arhiv Glavnog tajništva Vijeća Europske unije koji je depozitar dokumenata o pridruživanju. Ovjerena kopija prosljeđuje se svakom od adresata iz članka 6.
      Članak 10.
      Odluke i preporuke
      1.   Vijeće za stabilizaciju i pridruživanje donosi svoje odluke i daje preporuke na temelju zajedničkog dogovora stranaka. Vijeće za stabilizaciju i pridruživanje može donositi odluke ili davati preporuke pisanim postupkom, ako se obje stranke o tome slože.
      2.   Odluke i preporuke Vijeća za stabilizaciju i pridruživanje u smislu članka 117. Sporazuma naslovljavaju se kao „Odluka”, odnosno „Preporuka”, nakon čega slijede serijski broj, datum donošenja i opis predmeta. Odluke i preporuke Vijeća za stabilizaciju i pridruživanje potpisuje predsjedatelj i ovjerava dvoje tajnika. Odluke i preporuke prosljeđuju se svakom od adresata iz članka 6. Svaka stranka može odlučiti o objavljivanju odluka i preporuka Vijeća za stabilizaciju i pridruživanje u svojim službenim publikacijama.
      Članak 11.
      Jezici
      Službeni su jezici Vijeća za stabilizaciju i pridruživanje službeni jezici dviju stranaka. Ako nije drukčije odlučeno, Vijeće za stabilizaciju i pridruživanje svoje rasprave temelji na dokumentaciji sastavljenoj na tim jezicima.
      Članak 12.
      Rashodi
      Europska unija i Bosna i Hercegovina odvojeno snose troškove nastale sudjelovanjem na sastancima Vijeća za stabilizaciju i pridruživanje, kako u vezi s osobljem, putovanjima i dnevnicama, tako i u pogledu poštanskih i komunikacijskih izdataka. Troškove povezane s usmenim prevođenjem na sastancima, pisanim prevođenjem i umnožavanjem dokumenata, kao i ostale troškove koji se odnose na organizaciju sastanaka snosi stranka koja je domaćin sastanaka.
      Članak 13.
      Odbor za stabilizaciju i pridruživanje
      1.   Ovime se osniva Odbor za stabilizaciju i pridruživanje („Odbor”) kako bi Vijeću za stabilizaciju i pridruživanje pomagao u izvršavanju njegovih dužnosti. Čine ga predstavnici Vijeća Europske unije i predstavnici Europske komisije, s jedne strane, te predstavnici Vijeća ministara Bosne i Hercegovine, s druge strane, obično na razini viših javnih službenika.
      2.   Odbor priprema sastanke i rasprave Vijeća za stabilizaciju i pridruživanje, prema potrebi provodi odluke Vijeća za stabilizaciju i pridruživanje i općenito osigurava kontinuitet odnosa pridruživanja i pravilno funkcioniranje Sporazuma. On razmatra sva pitanja koja mu Vijeće za stabilizaciju pridruživanje uputi te sva ostala pitanja koja mogu nastati tijekom svakodnevne provedbe Sporazuma. On Vijeću za stabilizaciju i pridruživanje predaje prijedloge ili eventualne nacrte odluka ili preporuka na donošenje.
      3.   U slučajevima kada Sporazum upućuje na obvezu savjetovanja ili mogućnost savjetovanja, takvo se savjetovanje može održati unutar Odbora. Savjetovanje se može nastaviti unutar Vijeća za stabilizaciju i pridruživanje ako se dvije stranke slože s tim.
      4.   Poslovnik Odbora priložen je ovoj Odluci.

         Sastavljeno u

               Za Vijeće za stabilizaciju i pridruživanje

               Predsjedatelj

         PRILOG ODLUCI br. 1 VIJEĆA ZA STABILIZACIJU I PRIDRUŽIVANJE EU-A I BOSNE I HERCEGOVINE
         od [datum]
         Poslovnik Odbora za stabilizaciju i pridruživanje
         Članak 1.
         Predsjedanje
         Stranke naizmjence predsjedaju Odborom na razdoblje od 12 mjeseci. Prvo razdoblje započinje na dan prvog sastanka Vijeća za stabilizaciju i pridruživanje, a završava 31. prosinca iste godine.
         Članak 2.
         Sastanci
         Odbor se sastaje kada to okolnosti zatraže, uz dogovor obje stranke. Svaki sastanak Odbora održava se u vrijeme i na mjestu o kojima su se složile obje stranke. Sastanke Odbora saziva predsjedatelj.
         Članak 3.
         Delegacije
         Prije svakog sastanka, predsjedatelja se izvješćuje o predviđenom sastavu delegacije svake stranke.
         Članak 4.
         Tajništvo
         Dužnosnik Europske komisije i dužnosnik Bosne i Hercegovine zajedno nastupaju kao tajnici Odbora. Sva priopćenja koja se šalju predsjedatelju Odbora predviđena ovom Odlukom, kao i ona koja on šalje, upućuju se tajnicima Odbora i tajnicima i predsjedatelju Vijeća za stabilizaciju i pridruživanje.
         Članak 5.
         Promidžba
         Osim ako nije drugačije odlučeno, sastanci Odbora nisu javni.
         Članak 6.
         Dnevni red sastanaka
         1.   Predsjedatelj sastavlja okvirni dnevni red za svaki sastanak. Njega tajnici Odbora upućuju adresatima iz članka 4. najkasnije 30 radnih dana prije početka sastanka. Okvirni dnevni red sadržava točke u vezi s kojima je predsjedatelj zaprimio zahtjev za uključivanje u dnevni red najkasnije 35 radnih dana prije početka sastanka, iako se točke uključuju u okvirni dnevni red samo ako je popratna dokumentacija proslijeđena tajnicima najkasnije na dan kada se šalje dnevni red. Odbor može zatražiti da stručnjaci prisustvuju njegovim sastancima kako bi pružili informacije o određenim pitanjima. Odbor usvaja dnevni red na početku svakog sastanka. U dnevni red moguće je uključiti točku koja se ne nalazi na okvirnom dnevnom redu ako su se obje stranke o tome sporazumjele.
         2.   U dogovoru s dvjema strankama predsjedatelj može skratiti rok utvrđen u stavku 1. kako bi u obzir uzeo zahtjeve određenog slučaja.
         Članak 7.
         Zapisnik
         Na svakom se sastanku vodi zapisnik utemeljen na sažetku predsjedatelja o zaključcima koje je donio Odbor. Nakon što Odbor odobri zapisnik, potpisuju ga predsjedatelj i tajnici i svaka ga stranka pohranjuje. Kopija zapisnika šalje se svakom adresatu iz članka 4.
         Članak 8.
         Odluke i preporuke
         U posebnim slučajevima kada je Odbor u skladu s člankom 118. Sporazuma ovlašten od strane Vijeća za stabilizaciju i pridruživanje za donošenje odluka ili davanje preporuka, te se odluke i preporuke naslovljavaju kao „Odluka”, odnosno „Preporuka”, nakon čega slijede serijski broj, datum donošenja i opis predmeta. Odluke i preporuke donose se zajedničkim sporazumom između stranaka. Odbor može donositi odluke ili davati preporuke pisanim postupkom, ako se obje stranke o tome slože. Odluke i preporuke Odbora potpisuje predsjedatelj i ovjerava dvoje tajnika te se šalju svim adresatima iz članka 4. Svaka stranka odlučuje o objavi odluka i preporuka Odbora u svojim službenim listovima.
         Članak 9.
         Rashodi
         Europska unija i Bosna i Hercegovina odvojeno snose troškove nastale sudjelovanjem na sastancima Odbora, kako u vezi s osobljem, putovanjima i dnevnicama, tako i u pogledu poštanskih i komunikacijskih izdataka. Troškove povezane s usmenim prevođenjem na sastancima, pisanim prevođenjem i umnožavanjem dokumenata, kao i ostale troškove koji se odnose na organizaciju sastanaka snosi stranka koja je domaćin sastanaka.
         Članak 10.
         Pododbori i posebne skupine
         Odbor može osnivati pododbore ili posebne skupine koje će raditi pod njegovim vodstvom. Oni podnose izvješće Odboru nakon svakog sastanka. Odbor može odlučiti o ukidanju svih postojećih pododbora ili skupina, utvrđivanju ili izmjeni njihove nadležnosti ili osnivanju daljnjih pododbora ili skupina koje bi mu pomagale u izvršavanju dužnosti. Ti pododbori i skupine nisu ovlašteni za donošenje odluka.

      PRILOG
      samo za informaciju Komisije
      NACRT

         ODLUKE br. 1/2015 ODBORA ZA STABILIZACIJU I PRIDRUŽIVANJE EU-A I BOSNE I HERCEGOVINE
         iz 2015.
         o uspostavi pododbora i posebnih skupina
         ODBOR ZA STABILIZACIJU I PRIDRUŽIVANJE,
         uzimajući u obzir Sporazum o stabilizaciji i pridruživanju između Europskih zajednica i njihovih država članica, s jedne strane, i Bosne i Hercegovine, s druge strane, a posebno njegov članak 119.,
         uzimajući u obzir svoj poslovnik, a posebno njegov članak 10.,
         DONIO JE OVU ODLUKU:
         Jedini članak
         Ovime se uspostavljaju pododbori i posebne skupine navedeni u Prilogu I. Njihova nadležnost navedena je u Prilogu II.

            Sastavljeno u … dana/mjeseca 2015.

                  Za Odbor za stabilizaciju i pridruživanje

                  Predsjedatelj

         PRILOG I.
         SPORAZUM O STABILIZACIJI I PRIDRUŽIVANJU EU – BOSNA I HERCEGOVINA

            Struktura multidisciplinarnih pododbora

                     Glava

                     Pitanja

                     Članak SSP-a

                                 1.

                                 Trgovina, industrija, carina i oporezivanje

                     Slobodno kretanje robe

                     Čl. 18.

                     Industrijski proizvodi

                     Čl. 19. – 23.

                     Trgovinska pitanja

                     Čl. 32. – 46.

                     Normizacija, mjeriteljstvo, akreditacija, certifikacija, ocjenjivanje sukladnosti i nadzor tržišta

                     Čl. 75.

                     Industrijska suradnja

                     Čl. 92.

                     MSP-ovi

                     Čl. 93.

                     Turizam

                     Čl. 94.

                     Carina

                     Čl. 97.

                     Oporezivanje

                     Čl. 98.

                     Pravila o podrijetlu

                     Protokol 2.

                     Administrativna pomoć u carinskim pitanjima

                     Protokol 5.

                                 2.

                                 Poljoprivreda i ribarstvo

                     Poljoprivredni proizvodi u širem smislu

                     Čl. 24., čl. 26. st. 1., čl. 26. st. 2., čl. 29., 30. i 33.

                     Poljoprivredni proizvodi u užem smislu

                     Čl. 27. st. 1. podst. 2. i čl. 27. st. 4.

                     Proizvodi ribarstva

                     Čl. 26. i 28.

                     Prerađeni poljoprivredni proizvodi

                     Čl. 25., Protokol 1.

                     Vino

                     Čl. 27. st. 5., Protokol 7.

                     Zaštita zemljopisnih oznaka za poljoprivredne proizvode i proizvode ribarstva te prehrambene proizvode, izuzev vina i jakih alkoholnih pića

                     Čl. 31.

                     Poljoprivreda i poljoprivredno-industrijski sektor, veterinarstvo i fitosanitarna pitanja

                     Čl. 95.

                     Suradnja u ribarstvu

                     Čl. 96.

                     Sigurnost hrane

                     Čl. 95.

                                 3.

                                 Unutarnje tržište i tržišno natjecanje

                     Pravo na poslovni nastan

                     Čl. 50. – 56.

                     Pružanje usluga

                     Čl. 57. – 59.

                     Ostala pitanja vezana uz glavu V. SSP-a

                     Čl. 63. – 69.

                     Usklađivanje zakonodavstva i provođenja zakona

                     Čl. 70.

                     Tržišno natjecanje

                     Čl. 71. – 72.
                     Protokol 4.

                     Intelektualno, industrijsko i trgovačko vlasništvo

                     Čl. 73.

                     Javna nabava

                     Čl. 74.

                     Bankarstvo, osiguranje i ostale financijske usluge

                     Čl. 89.

                     Zaštita potrošača

                     Čl. 76.

                     Javno zdravlje

                                 4.

                                 Gospodarska i financijska pitanja i statistike

                     Kretanja kapitala i plaćanja

                     Čl. 60. – 62.

                     Gospodarska politika

                     Čl. 87.

                     Statistička suradnja

                     Čl. 88.

                     Poticanje i zaštita ulaganja

                     Čl. 91.

                     Financijska suradnja

                     Čl. 112. – 114.

                                 5.

                                 Pravda, sloboda i sigurnost

                     Pravosuđe i temeljna prava, uključujući borbu protiv diskriminacije

                     Čl. 78.

                     Policijska i pravosudna suradnja

                     Čl. 78.

                     Vladavina prava

                     Čl. 78.

                     Zaštita podataka

                     Čl. 79.

                     Vize, granična kontrola, azil i migracija

                     Čl. 80.

                     Nezakonito useljavanje i ponovni prihvat

                     Čl. 81.

                     Pranje novca

                     Čl. 82.

                     Droge

                     Čl. 83.

                     Borba protiv terorizma

                     Čl. 85.

                     Kriminal i druge nezakonite aktivnosti

                     Čl. 84.

                                 6.

                                 Inovacije, informacijsko društvo i socijalna politika

                     Kretanje radnika

                     Čl. 47. – 49.

                     Uvjeti rada i jednake mogućnosti

                     Čl. 77.

                     Socijalna suradnja

                     Čl. 99.

                     Obrazovanje i osposobljavanje

                     Čl. 100.

                     Kulturna suradnja

                     Čl. 101.

                     Informacije i komunikacije

                     Čl. 105.

                     Suradnja u području audiovizualnih usluga

                     Čl. 102.

                     Elektroničke komunikacijske mreže i usluge

                     Čl. 104.

                     Informacijsko društvo

                     Čl. 103.

                     Istraživanje i tehnološki razvoj

                     Čl. 109.

                                 7.

                                 Promet, energija, okoliš i regionalni razvoj (1)

                     Prijevoz

                     Čl. 53., 59., 106. i Protokol 3.

                     Energetika

                     Čl. 107.

                     Nuklearna sigurnost

                     Čl. 107.

                     Okoliš

                     Čl. 108.

                     Klimatske promjene

                     Čl. 108.

                     Civilna zaštita

                     Čl. 108.

                     Regionalni i lokalni razvoj

                     Čl. 110.

            Struktura posebne skupine

                     Glava

                     Pitanja

                     Članak SSP-a

                     Posebna skupina za reformu javne uprave

                     Reforma javne uprave

                     Glava VI., Pravno usklađivanje i provedba zakona, čl. 70. i glava VII., Pravosuđe i unutarnji poslovi, čl. 78., čl. 111.

         PRILOG II.
         NADLEŽNOST PODODBORA I POSEBNIH SKUPINA EU-A I BOSNE I HERCEGOVINE

            Sastav i predsjedanje

         Pododbori i posebna skupina za reformu javne uprave (RJU) sastavljeni su od predstavnika Europske komisije i predstavnika Vlade Bosne i Hercegovine. Njima naizmjenično predsjedaju dvije stranke. Države članice obavješćuju se o sastancima pododbora i posebne skupine za RJU i pozivaju se na njih.

            Tajništvo

         Dužnosnik Europske komisije i dužnosnik Vlade Bosne i Hercegovine zajedno djeluju kao tajnici svakog od pododbora i posebne skupine za RJU.
         Sva komunikacija vezana uz pododbore prosljeđuje se tajnicima odgovarajućeg pododbora i posebne skupine za RJU.

            Sastanci

         Pododbori i posebna skupina za RJU sastaju se kad god to okolnosti zahtijevaju, uz suglasnost obiju stranaka. Svaki sastanak pododbora ili posebne skupine za RJU održava se u vrijeme i na mjestu prema dogovoru dviju stranaka.
         Ako se obje stranke slože, pododbori i posebna skupina za RJU na svoje sastanke mogu pozvati stručnjake kako bi od njih dobili posebne potrebne informacije.

            Dnevni red i popratna dokumentacija

         Predsjedatelj i tajnici sastavljaju okvirni dnevni red svakog sastanka najkasnije 30 radnih dana prije početka sastanka.
         Okvirni dnevni red sadržava točke u vezi s kojima su tajnici zaprimili zahtjev za uključivanje u dnevni red najkasnije 35 radnih dana prije početka sastanka.
         Nakon što se postigne dogovor o okvirnom dnevnom redu svakog sastanka i najkasnije deset radnih dana prije početka sastanka tajnik iz Bosne i Hercegovine dostavlja potrebnu pisanu dokumentaciju uz usuglašene točke okvirnog dnevnog reda tajniku iz Europske komisije.
         Ako se prekorači rok naveden u stavku 3., sastanak se automatski otkazuje bez daljnjih obavijesti.

            Predmet

         Pododbori raspravljaju o pitanjima vezanima uz područja SSP-a navedena u strukturi multidisciplinarnih pododbora. Napredak u pogledu usklađivanja, provedbe i primjene zakonodavstva ocjenjuje se u okviru svih tema. Pododbori ispituju sve probleme koji se mogu pojaviti u njihovim relevantnim sektorima i predlažu korake koji bi se mogli poduzeti.
         Pododbori služe i kao forumi za daljnje pojašnjenje pravne stečevine i preispituju napredak koji je Bosna i Hercegovina ostvarila u usklađivanju s pravnom stečevinom u skladu s obavezama iz SSP-a.
         Posebna skupina za RJU raspravlja o pitanjima vezanim uz reformu javne uprave i predlaže korake koji bi se mogli poduzeti.

            Zapisnik

         Zapisnik se vodi za svaki sastanak i usuglašava nakon njega. Tajnik pododbora ili posebne skupine za RJU prosljeđuje kopiju zapisnika tajniku Odbora.

            Promidžba

         Ako nije drugačije odlučeno, sastanci pododbora i posebne skupine za RJU nisu javni.

         (1)  U svrhu provedbe Protokola 3. SSP-a ovaj pododbor djeluje kao posebni pododbor spomenut u članku 21. ovog Protokola.


title: 2011/209/EU: Odluka Vijeća od 28. veljače 2011. o potpisivanju, u ime Unije, i privremenoj primjeni Memoranduma o suradnji NAT-I-9406 između Sjedinjenih Američkih Država i Europske unije

text:
               18/Sv. 005

               HR

               Službeni list Europske unije

               216

         32011D0209

               L 089/1

               SLUŽBENI LIST EUROPSKE UNIJE

               28.02.2011.

      ODLUKA VIJEĆA

   od 28. veljače 2011.
   o potpisivanju, u ime Unije, i privremenoj primjeni Memoranduma o suradnji NAT-I-9406 između Sjedinjenih Američkih Država i Europske unije
   (2011/209/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 100. stavak 2. u vezi s člankom 218. stavkom 5.,
   uzimajući u obzir prijedlog Europske komisije,
   budući da:

               (1)

               Komisija je u ime Unije vodila pregovore o Memorandumu o suradnji NAT-I-9406 između Sjedinjenih Američkih Država i Europske unije (dalje u tekstu: „Memorandum”) u istraživanju i razvoju civilnog zrakoplovstva i Prilogu 1. tom Memorandumu o suradnji programa SESAR i NEXTGEN za globalnu interoperabilnost, u skladu s Odlukom Vijeća od 9. listopada 2009. kojom se Komisiji odobrava da započne pregovore.

               (2)

               Memorandum i Prilog 1. parafirani su 18. lipnja 2009.

               (3)

               Memorandum i Prilog 1. trebalo bi potpisati i privremeno primjenjivati do završetka postupaka za sklapanje Memoranduma.

               (4)

               Potrebno je utvrditi postupovne aranžmane za sudjelovanje Unije u Zajedničkom odboru koji je osnovan Memorandumom, rješavanje sporova i okončanje priloga i dodataka Memorandumu,

         DONIJELO JE OVU ODLUKU:
   Članak 1.
   Potpisivanje Memoranduma o suradnji NAT-I-9406 između Sjedinjenih Američkih Država i Europske unije i njegovog Priloga 1., podložno sklapanju Memoranduma odobrava se u ime Unije.
   Tekstovi Memoranduma i Priloga 1. priloženi su ovoj Odluci.
   Članak 2.
   Ovlašćuje se predsjednik Vijeća imenovati osobu(-e) opunomoćenu(-e) za potpisivanje Memoranduma i njegovog Priloga 1.
   Članak 3.
   Do njegovog stupanja na snagu, Unija privremeno primjenjuje Memorandum od datuma njegovog potpisivanja.
   Članak 4.
   1.   Zajednicu u Zajedničkom odboru osnovanom na temelju članka III. Memoranduma predstavlja Komisija kojoj pomažu predstavnici država članica.
   2.   Komisija, nakon savjetovanja s Posebnim odborom koji imenuje Vijeće, utvrđuje stajalište koje će Unija zauzeti u okviru zajedničkog odbora, uključujući u vezi s:

               (a)

               donošenjem dodatnih priloga Memorandumu i njihovih dodataka;

               (b)

               donošenjem izmjena priloga Memorandumu i njihovih dodataka.

         Članak 5.
   Komisija može poduzeti bilo kakve odgovarajuće mjere na temelju članaka II.B, IV., V., VII. i VIII. Memoranduma.
   Članak 6.
   Komisija predstavlja Uniju u savjetovanjima na temelju članka XI. Memoranduma.
   Članak 7.
   Komisija redovito obavješćuje Vijeće o provedbi Memoranduma.

      Sastavljeno u Bruxellesu 28. veljače 2011.

            Za Vijeće

            Predsjednik

            FELLEGI T.


title: 2014/29/EU: Odluka Europske središnje banke od 29. kolovoza 2013. o izmjeni Odluke ESB/2010/29 o izdavanju euronovčanica (ESB/2013/27)

text:
               21.1.2014

               HR

               Službeni list Europske unije

               L 16/51

      ODLUKA EUROPSKE SREDIŠNJE BANKE

   od 29. kolovoza 2013.
   o izmjeni Odluke ESB/2010/29 o izdavanju euronovčanica
   (ESB/2013/27)
   (2014/29/EU)
   UPRAVNO VIJEĆE EUROPSKE SREDIŠNJE BANKE,
   uzimajući u obzir Ugovor o funkcioniranju Europske unije, a posebno njegov članak 128. stavak 1.,
   uzimajući u obzir Statut Europskog sustava središnjih banaka i Europske središnje banke, a posebno njegov članak 16.,
   budući da:

               (1)

               Odluka ESB/2013/28 od 29. kolovoza 2013. o postotnim udjelima u ključu za upis kapitala Europske središnje banke (1) propisuje prilagodbu ključa za upis kapitala Europske središnje banke (ESB) (dalje u tekstu: „ključ kapitala”) u skladu s člankom 29. stavkom 3. Statuta Europskog sustava središnjih banaka i Europske središnje banke te s učinkom od 1. siječnja 2014. utvrđuje nove pondere dodijeljene svakoj nacionalnoj središnjoj banci (NSB) u prilagođenom ključu kapitala (dalje u tekstu: „ponderi u ključu kapitala”).

               (2)

               Na temelju članka 1. Odluke Vijeća 2013/387/EU od 9. srpnja 2013. o usvajanju eura u Latviji 1. siječnja 2014. (2), u skladu s člankom 140. stavkom 2. Ugovora, Latvija ispunjava potrebne uvjete za usvajanje eura te odstupanje koje joj je odobreno u skladu s člankom 4. Akta o pristupanju iz 2003. (3) prestaje s učinkom od 1. siječnja 2014.

               (3)

               Članak 1. točka (d) Odluke ESB/2010/29 od 13. prosinca 2010. o izdavanju euronovčanica (4), definira „ključ za raspodjelu novčanica” te upućuje na Prilog I. navedenoj Odluci, u kojem se navodi ključ za raspodjelu novčanica koji će se primjenjivati od 1. srpnja 2013. Budući da će se novi ponderi u ključu kapitala primjenjivati od 1. siječnja 2014. te da će Latvija usvojiti euro 1. siječnja 2014. Odluku ESB/2010/29 potrebno je izmijeniti kako bi se odredio ključ za raspodjelu novčanica koji će se primjenjivati od 1. siječnja 2014.,

         DONIJELO JE OVU ODLUKU:
   Članak 1.
   Izmjena
   1.   Posljednja rečenica članka 1. točke (d) Odluke ESB/2010/29 zamjenjuje se sljedećim:
   „U Prilogu I. ovoj Odluci naveden je ključ za raspodjelu novčanica koji će se primjenjivati od 1. siječnja 2014.”
   2.   Prilog I. Odluci ESB/2010/29 zamjenjuje se tekstom iz Priloga ovoj Odluci.
   Članak 2.
   Stupanje na snagu
   Ova Odluka stupa na snagu 1. siječnja 2014.

      Sastavljeno u Frankfurtu na Majni 29. kolovoza 2013.

            Predsjednik ESB-a

         Mario DRAGHI

      (1)  Vidjeti str. 53 ovog Službenog lista.

      (2)  SL L 195, 18.7.2013., str. 24.

      (3)  Akt o uvjetima pristupanja Češke Republike, Republike Estonije, Republike Cipra, Republike Latvije, Republike Litve, Mađarske, Republike Malte, Republike Poljske, Republike Slovenije i Slovačke Republike i prilagodbama Osnivačkih ugovora (SL L 236, 23.9.2003., str. 33.).

      (4)  SL L 35, 9.2.2011., str. 26.

      PRILOG

            „PRILOG I.

               KLJUČ ZA RASPODJELU NOVČANICA OD 1. SIJEČNJA 2014.

                        Europska središnja banka

                        8,0000 %

                        Nationale Bank van België/Banque Nationale de Belgique

                        3,2575 %

                        Deutsche Bundesbank

                        23,6605 %

                        Eesti Pank

                        0,2535 %

                        Banc Ceannais na hÉireann/Central Bank of Ireland

                        1,5260 %

                        Bank of Greece

                        2,6730 %

                        Banco de España

                        11,6230 %

                        Banque de France

                        18,6415 %

                        Banca d’Italia

                        16,1850 %

                        Central Bank of Cyprus

                        0,1990 %

                        Latvijas Banka

                        0,3710 %

                        Banque centrale du Luxembourg

                        0,2670 %

                        Bank Ċentrali ta’ Malta/Central Bank of Malta

                        0,0850 %

                        De Nederlandsche Bank

                        5,2635 %

                        Oesterreichische Nationalbank

                        2,5810 %

                        Banco de Portugal

                        2,2920 %

                        Banka Slovenije

                        0,4540 %

                        Národná banka Slovenska

                        1,0155 %

                        Suomen Pankki

                        1,6520 %

                        UKUPNO

                        100,0000 %”


title: 86/554/EEZ: Odluka Vijeća od 15. rujna 1986. o sklapanju Sporazuma u obliku razmjene pisama o nepoljoprivrednim i prerađenim poljoprivrednim proizvodima koji nisu obuhvaćeni Sporazumom između Europske ekonomske zajednice i Republike Islanda

text:
               02/Sv. 022

               HR

               Službeni list Europske unije

               51

         31986D0554

               L 328/49

               SLUŽBENI LIST EUROPSKE UNIJE

               15.09.1986.

      ODLUKA VIJEĆA

   od 15. rujna 1986.
   o sklapanju Sporazuma u obliku razmjene pisama o nepoljoprivrednim i prerađenim poljoprivrednim proizvodima koji nisu obuhvaćeni Sporazumom između Europske ekonomske zajednice i Republike Islanda
   (86/554/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 113.,
   uzimajući u obzir preporuku Komisije,
   budući da je potrebno odobriti Sporazum u obliku razmjene pisama između Europske ekonomske zajednice i Republike Islanda o nepoljoprivrednim i prerađenim poljoprivrednim proizvodima koji nisu obuhvaćeni ovim Sporazumom, a kako bi se uzelo u obzir pristupanje Kraljevine Španjolske i Portugalske Republike Zajednici,
   ODLUČILO JE:
   Članak 1.
   Sporazum u obliku razmjene pisama o nepoljoprivrednim i prerađenim poljoprivrednim proizvodima koji nisu obuhvaćeni Sporazumom između Europske ekonomske zajednice i Republike Islanda odobrava se u ime Zajednice.
   Tekst razmjene pisama priložen je ovoj Odluci.
   Članak 2.
   Predsjednik Vijeća ovlašćuje se za imenovanje osobe ovlaštene za potpisivanje Sporazuma kako bi on bio obvezujući za Zajednicu.

      Sastavljeno u Bruxellesu 15. rujna 1986.

            Za Vijeće

            Predsjednik

         G. HOWE


title: 2011/638/EU: Odluka Komisije od 26. rujna 2011. o referentnim vrijednostima za besplatnu dodjelu emisijskih jedinica stakleničkih plinova operaterima zrakoplova u skladu s člankom 3.e Direktive 2003/87/EZ Europskog parlamenta i Vijeća  Tekst značajan za EGP

text:
52                     HR                              Službeni list Europske unije                                                15/Sv. 30
32011D0638
L 252/20                                           SLUŽBENI LIST EUROPSKE UNIJE                                                 28.9.2011.
                                                          ODLUKA KOMISIJE
                                                           od 26. rujna 2011.
               o referentnim vrijednostima za besplatnu dodjelu emisijskih jedinica stakleničkih plinova
               operaterima zrakoplova u skladu s člankom 3.e Direktive 2003/87/EZ Europskog parlamenta i
                                                                  Vijeća
                                                         (Tekst značajan za EGP)
                                                             (2011/638/EU)
EUROPSKA KOMISIJA,                                                       (4)     Stoga je referentne vrijednosti potrebno temeljiti na broju
                                                                                besplatnih emisijskih jedinica na razini EGP-a, koji je
                                                                                određen na temelju Odluke Zajedničkog odbora EGP-a
                                                                                br. 93/2011 od 20. srpnja 2011. o izmjeni Priloga XX.
uzimajući u obzir Ugovor o funkcioniranju Europske unije,                        (Okoliš) Sporazumu o EGP-u (4).
uzimajući u obzir Direktivu 2003/87/EZ Europskog parlamenta
                                                                         (5)     Referentne vrijednosti se izračunavaju tako da se broj
i Vijeća od 13. listopada 2003. o uspostavi sustava trgovanja
                                                                                emisijskih jedinica na razini EGP-a u razdoblju trgovanja
emisijskim jedinicama stakleničkih plinova unutar Zajednice i o
                                                                                od 1. siječnja do 31. prosinca 2012. i razdoblju trgo
izmjeni Direktive Vijeća 96/61/EZ (1), a posebno njezin članak
                                                                                vanja od 1. siječnja 2013. do 31. prosinca 2020. podijele
3.e stavak 3. točku (e),
                                                                                sa svotom iznosa iz podataka o tonskim kilometrima
                                                                                koji su uključeni u zahtjeve koji se podnose Komisiji u
                                                                                skladu s člankom 3.e stavkom 2. Direktive 2003/87/EZ,
budući da:
                                                                         DONIJELA JE OVU ODLUKU:
(1)     Potrebno je donijeti referentne vrijednosti za besplatnu
        dodjelu emisijskih jedinica operaterima zrakoplova u
        razdoblju trgovanja od 1. siječnja do 31. prosinca
                                                                                Članak 1.
        2012., navedenom u članku 3.c stavku 1. Direktive
        2003/87/EZ, i razdoblju trgovanja od 1. siječnja 2013.           1.     Ne dovodeći u pitanje članak 25.a Direktive 2003/87/EZ,
        do 31. prosinca 2020., navedenom u članku 13. stavku             referentna vrijednost koja se koristi za besplatnu dodjelu emisij
        1. u vezi s člankom 3.c stavkom 2. te Direktive.                 skih jedinica operaterima zrakoplova sukladno članku 3.e stavku
                                                                         1. te Direktive za razdoblje od 1. siječnja do 31. prosinca 2012.
                                                                         iznosi 0,000679695907431681 emisijskih jedinica po
                                                                         tonskom kilometru.
(2)     Emisijske jedinice u skladu s tim referentnim vrijedno
        stima određuju se do 2020., osim ako se aktima
        donesenim sukladno članku 25.a Direktive 2003/87/EZ
        ne zatraže naknadne izmjene.                                     2.     Ne dovodeći u pitanje članak 25.a Direktive 2003/87/EZ,
                                                                         referentna vrijednost iz članka 3.e stavka 3. točke (e) koja se
                                                                         koristi za besplatnu dodjelu emisijskih jedinica operaterima
                                                                         zrakoplova sukladno članku 3.e stavku 1. te Direktive za
(3)     Nakon što je Direktiva 2008/101/EZ Europskog parla
                                                                         razdoblje od 1. siječnja 2013. do 31. prosinca 2020. iznosi
        menta i Vijeća od 19. studenoga 2008. o izmjeni Direk
                                                                         0,00513749531377628 emisijskih jedinica po tonskom kilo
        tive 2003/87/EZ radi uključivanja zrakoplovnih djelat
                                                                         metru, što odgovara 0,000642186914222035 emisijskih jedi
        nosti u sustav trgovanja emisijskim jedinicama stakleni
                                                                         nica po tonskom kilometru godišnje.
        čkih plinova unutar Zajednice (2) uključena u Sporazum
        o Europskom gospodarskom području (EGP) na temelju
        Odluke Zajedničkog odbora EGP-a br. 6/2011 od
        1. travnja 2011. o izmjeni Priloga XX. (Okoliš) Spora                                          Članak 2.
        zumu o EGP-u (3), referentne vrijednosti se trebaju
        primjenjivati unutar EGP-a.                                      Izračuni u vezi s brojem emisijskih jedinica koje se dodjeljuju u
                                                                         skladu s referentnim vrijednostima određenim u članku 1.
                                                                         zaokružuju se prema dolje na najbliži broj emisijskih jedinica.
(1) SL L 275, 25.10.2003., str. 32.
(2) SL L 8, 13.1.2009., str. 3.
(3) SL L 93, 7.4.2011., str. 35.                                         (4) Još nije objavljeno u Službenom listu.
 ---pagebreak--- 15/Sv. 30         HR                             Službeni list Europske unije                    53
                                                          Članak 3.
          Ova Odluka stupa na snagu trećeg dana od dana objave u Službenom listu Europske unije.
          Sastavljeno u Bruxellesu 26. rujna 2011.
                                                                              Za Komisiju
                                                                               Predsjednik
                                                                         José Manuel BARROSO